Daar word vertel van die keer toe Transvaal teen die WP op Ellispark gespeel het. Heeltemal teen die verwagting in klop die Streeptruie toe die Rooibontes in hulle eie agterplaas. Dit was natuurlik tot groot vreugde vir die WP-ondersteuners in die skare. Een van hulle gaan staan toe net buite die hek van die stadion en gil uit volle bors: "Wiepieeee! Wiepieeee!"
Hy staan nog so en skree toe die vuis van 'n groot Transvaalse mynwerker hom met een hou neervel. En terwyl die arme WP-ondersteuner neersyg grondtoe, snou die Transvaler hom toe: "Shaddap, jou %&*&%@#*&% Kommunis!" Staatsgreep in Soedan uitgevoer | Die Vryburger
Staatsgreep in Soedan uitgevoer
Die president van Soedan, Omar al-Bashir, is afgesit uit sy amp deur offisiere van die Weermag, en die Minister van Verdediging het bevestig dat die militariste beheer oor die land geneem het.
Volgens die minister sou militariste die beheer van die land na twee jaar oorgeneem het, en regerings woordvoerders sê die Leërmag se offisiere het die president gevange geneem en ook na ’n veilige plek geneem.
Soedan het die afgelope maande aanhoudend betogings gehad deur inwoners wat die bedanking van die president geëis het.
Ooggetuies beweer dat die militariste die president se party omver gewerp het en beheer oor die land aangekondig waarby die media betrek is om die oorname bekend te maak.
Of die woedende inwoners hulle optogte en betogings gaan beëindig, is nog nie bekend nie.